cyanic-selkie/wikianc huggingface dataset:
Steinkorsene i Eivindvik
Olavskorset
Det ene korset står ved kirkegårdsmuren ved Gulen kirke. Dette korset er et keltisk kors som er 285 cm høyt. Korset knakk under en trefelling, men har blitt reparert. Toppen har runde armhuler og rette armer. Ifølge et sagn skal dette korset ha blitt reist av Olav den hellige i 1023. Sagnet sier også at det skal ha vært en såkalt Olavskilde, altså et oppkomme av vann som skal ha fått helbredende kraft etter at Olav hadde vært i kontakt med det, i tilknytning til korset. Tidligere stod det et kar av kleberstein ved korset. Dette karet er nå flyttet inn i kirken og blir brukt som døpefont.
Biskop Fridtjov Birkeli skrev en bok om norske steinkors, og omtalte der dette korset som et kors av «norsk-keltisk» type. Han mente at «Korset er så forseggjort at en prest fra «keltisk» område må ha forestått utførelsen av det.» Han sier også at korset ifølge en tradisjon opprinnelig skal ha stått nede med sjøen, og at dette sammen med karet som i dag er døpefont, tyder på at det har funnet sted massedåp nede ved sjøen.
Korset i Krossteigen
Noen hundre meter fra kirken, på en plass som kalles Krossteigen, står et kors som er 265 cm høyt. Dette er et kors i det Birkeli kategoriserer som «norsk-anglisk» type. Han sier også at dette korset har et klart fremmend preg og bærer preg av en dyktig steinhogger. Korset er plassert slik at solen aldri er vekke fra det i løpet av året. Når solen snur ved vintersolverv, står steinen slik at solen akkurat lyser opp hele korset. Birkeli hevder at korset er formet som det mest «angliske korset» vi har i landet, og beskriver det med elegante buer mellom armene.
Phlomis fruticosa
Phlomis fruticosa er en eviggrønn busk i leppeblomstfamilien.
Den blir opptil én meter høy og har sterkt forgrenete stengler og store, ovale blad. Både stengler og undersiden av bladene er dekket av hvite hår. Blomsterhodene sitter i enden av stengelen med to–tre kranser som hver har 20–30 gule blomster. Arten vokser på tørre steder i middelhavsområdet fra Sardinia og Italia østover til Kypros. Den dyrkes i hager og finnes forvillet andre steder.
Mitsuki Ono
Mitsuki Ono (født 5. mars 2004) er en japansk snøbrettkjører.
Hun representerte Japan under Vinter-OL 2022 i Beijing, hvor hun ble nummer 9 i halfpipe.
Wright Model B
Wright Modell B var et tidlig skyvefly dobbeltdekker konstruert av brødrene Wright i USA i 1910. Det var det første av sitt slag som ble bygget i noe antall. I motsetning til Modell A, hadde den høyderoret i halen, heller enn foran. Det var den siste Wright modell som hadde en åpen haleseksjon. Modell B var en toseter, hvor pilot og passasjer satt side om side på den øvre kanten av den nedre vingen.
I tillegg til den sivile markedet, var Wrights i stand til å selge tre fly til USA Signal Corps. Den siste var en Burgess-Wright Modell F.) og tre til United States Navy som sjøfly som ble brukt som skolefly. Videre fikk Wrights solgt lisenser til å byge flyet innenlands ( Burgess og Curtis, som kalte den Model F), så vel som til Tyskland. Burgess var den første lisensproduksjon av fly i USA og de fleste av de om lag hundre Modell B produsert, ble faktisk bygget av Burgess. En modifisert Modell B, kalt Model EX (X for utstilling) oppnådde berømmelse som Vin Fiz Flyer, det første flyet som krysset USA. Burgess planla også en raffinert versjon som Modell G, men denne ble aldri bygget.
Overlevende originaler og replika
Minst tre opprinnelige Modell B var bevart i 2007.
This Is Me
This Is Me er et studioalbum med Jonezy som ble gitt ut i 2012.
Gburekfjella
Gburekfjella er en gruppe fjelltopper, inkludert Straumsvola og Jutulrøra, beliggende mellom Jutulstraumen og H.U. Sverdrupfjella lengst vest i Fimbulheimen i Dronning Maud Land.
Fjellpartiet ble oppdaget og grovt kartlagt ved hjelp av flyfotografering av den tyske antarktisekspedisjonen 1938–39 under ledelse av Alfred Ritscher og oppkalt etter ekspedisjones geofysiker, Leo Gburek (1910–41). Detaljert kartlegging ble utført av norske kartografer basert på undersøkelser og flyfotografering gjennomført under Maudheimekspedisjonen 1949–52, samt flyfotografier fra den norske antarktisekspedisjonen 1956–60. Navnet Gburekfjella benyttes bare på de vestligste toppene i det som ble navngitt av den tyske ekspedisjonen.
Austin Clapp
Austin Rhone Clapp (født 8. november 1910 i New Hampshire, død 22. desember 1971 i Santa Clara i California) var en amerikansk svømmer og vannpolospiller som deltok i de olympiske leker 1928 i Amsterdam og 1932 i Los Angeles.
Clapp ble olympisk mester i svømming under OL 1928 i Amsterdam. Han var med på det amerikanske laget som vant stafetten på 4 x 200 meter fri med tiden 9.36,2 ny verdensrekord og over fem sekunder raskere enn sølvvinnerne fra Japan. De andre på laget var Walter Laufer, George Kojac og Johnny Weissmuller. Han kom på femteplass på 400 meter fri.
Fire år senere, under OL 1932 i Los Angeles, var han med på det amerikanske vannpololaget som kom på tredjeplass.
Fremstekåpa
Fremstekåpa er et fjell i Stryn kommune i Sogn og Fjordane, Fjellet ligger nordøst for Lodalskåpa i Jostedalsbreen nasjonalpark, og har en høyde på 1 771 meter over havet.
Li Yu (skøyteløper)
Li Yu (kinesisk: 李 雨, født 16. mars 1976 i Hulan Ergi, Qiqihar, Heilongjiang) er en kinesisk mannlig tidligere skøyteløper som representerte hjemlandet i tre påfølgende Vinter-OL 1998 i Nagano, 2002 i Salt Lake City samt i 2006 i Torino.
Internasjonale mesterskap
Olympiske leker (Vinter) deltatt i tre OL (ved fem konkurranser)
Sprint-VM på skøyter (deltatt seks ganger)
Pat Morita
Noriyuki «Pat» Morita (født 28. juni 1932 i Isleton i California, død 24. november 2005 i Las Vegas i Nevada) var en amerikansk skuespiller.
Han spilte rollen som Arnold i TV-serien Happy Days og Mr. Miyagi i Karate Kid-filmene. I 1984 ble han Oscar-nominert for beste mannlige birolle i filmen The Karate Kid.
Han var gift fire ganger, sist med skuespillerinnen Evelyn Guerrero, og hadde fem barn.
Brooke D’Hondt
Brooke D'Hondt (født 9. mars 2005) er en canadisk snøbrettkjører.
Hun representerte Canada under Vinter-OL 2022 i Beijing, hvor hun ble nummer 10 i halfpipe.
Lars Bilet
Lars Bilet (født 8. januar 1927 i Oslo, død 28. desember 2016 i Stabekk) var en norsk bryter.
Han representerte Norge under Sommer-OL 1952, der han ble utslått i andre runde.
Han vant fem NM-gull og tre NM-sølv i perioden 1951–1958. Han vant kongepokalen i 1953.
Athrostictus
Athrostictus er en slekt av billene i delgruppen (underfamilien) markløpere (Harpalinae) i familiegruppen løpebiller.
Utseende
Middelsstore (ca. 8 millimeter), avlange, blankt svarte løpebiller, antenner og bein gulaktige.
Utbredelse
Slekten er utbredt i Sør- og Mellom-Amerika, én art går nord til det sørlige USA.
Nanjing Lukou internasjonale lufthavn
Nanjing Lukou internasjonale lufthavn (NKG / ZSNJ / NLIA, ) er den viktigste lufthavn ved Nanjing, hovedstaden i provinsen Jiangsu i Folkerepublikken Kina. Lufthavnen ligger i forstedene i bydistriktert Jiangning, over 35 km sør for Nanjings sentrumsområder.
Dingeneset
Dingeneset ligger på nordsiden av Dingjevågen ved Dingja i Gulen kommune i Sogn og Fjordane. På neset er der en fyrlykt. Dingeneset, ved innløpet til Sognefjorden, var i historisk tid grensen mellom Haurdafylket (Hordaland) og Sygnafylket (Sogn).
Vegard Harm
Vegard Harm Antonsen (født 17. april 1996) er en norsk TV- og mediepersonlighet fra Stokke i Vestfold. Han ble først kjent gjennom Twitter og deretter regelmessige humorvideoer på videodelingstjenesten Vine, men gikk senere over til sosiale medier. På Vine var Vegard Harm Norges mest fulgte person.
Dingeneset
Fylkesgrense
Dingeneset var fra eldgamle tider grense mellom Hordaland og Sogn. Den delen av nåværende Gulen kommune som ligger sør for Dingeneset hørte i dansketiden inn under futen i Nordhordland. Også Gulen kirke lå under Nordhordland prosti frem til 1773. Da ble Eivindvik prestegjeld, det vil si det som nå utgjør den søre delen av Gulen kommune, lagt under futen i Ytre Sogn og ble en del av Sogn og Fjordane fylke ( Nordre Bergenhus amt).
Vegard Harm
Biografi
Våren 2018 hadde Harm en egen serie på VGTV, Vegard x Funkygine, der treningsbloggeren Jørgine Massa Vasstrand hjalp ham med å komme i bedre form. Denne TV-serien ble kåret til «Årets WebTV-serie» på Årets mediepriser 2018. Harm fikk senere en egen serie Life of Harm på VGTV som varte i to sesonger.
Harm har også vært programleder for VG-lista fra Rådhusplassen i Oslo i 2018 og 2019 sammen med NRK-profil Christine Dancke.
Under Vixen Influencer Awards 17. januar 2019 vant Harm prisen for Årets influenser.
Høsten 2020 var Harm en av deltakerne i sesong 2 av Kompani Lauritzen på TV 2, som ble vist i 2021.
Caldera Network Desktop
Caldera Network Desktop er en tidligere Linuxdistribusjon som var basert på Red Hat Linux, og som ble introdusert av selskapet Caldera Systems i 1995. Distribusjonen ble nedlagt og utviklet til fordel for Caldera OpenLinux.
Distribusjonen var orientert mot næringslivet.
Siste versjon var 1.0 fra 1996.
Coelister
Coelister er en slekt av stumpbiller.
Dimitri Petratos
Dimitri 'Dimi' Petratos (født 10. november 1992) er en australsk fotballspiller som spiller for den australske klubben Newcastle Jets FC.
Coelister
Utseende
Middelsstore (ca. 4 millimeter), korte, brede og høyt hvelvede, svarte stumpbiller. Pronotum er avrundet firkantet, innbuktet foran, med bredt avsatt siderand. Dekkvingene har tre punktstriper og dekker ikke bakkroppsspissen, det bakerste leddet stikker ut bak. Beina kan foldes flatt inn mot kroppen for å verne dem mot angrep fra maurene de lever sammen med og av.
Dimitri Petratos
Landslaget
23. mars 2018 fikk han sin første landskamp for mot Norge.
Han ble tatt ut i s tropp til VM i fotball 2018 i Russland.
Coelister
Levevis
Denne gruppen er myrmekofiler, det vil si at de lever sammen med maur i reirene/tuene deres. I alle fall én av artene er trolig knyttet til hærmaur.
Liste over fylkesordførere i Oppland
Liste over fylkesordførere i Oppland siden den andre verdenskrig. Fylkestingets formann fikk tittelen «fylkesordfører» med fylkeskommuneloven i 1964.
Coelister
Utbredelse
Slekten er utbredt i Sør-Amerika (Brasil).
Eksterne lenker
Coelister
Leilani Ettel
Leilani Ettel (født 5. juli 2001) er en tysk snøbrettkjører.
Hun representerte Tyskland under Vinter-OL 2022 i Beijing, hvor hun ble nummer 11 i halfpipe.
Tessa Maud
Tessa Maud (født 10. oktober 2003) er en amerikansk snøbrettkjører.
Hun representerte USA under Vinter-OL 2022 i Beijing, hvor hun ble nummer 16 i halfpipe.
Roger Skauen
Han vant sju NM-gull og 12 NM-medaljer i perioden 1958–1971. Han vant kongepokalen i 1959.
Coxcomb Peak
Coxcomb Peak er et fjell av doleritt som rager over sørenden av Plumstead Valley i Allan Hills i Victoria Land i Antarktis. Det ble undersøkt av New Zealand Antarctic Research Program Allan Hills Expedition (1964) som gav det navnet på grunn av det flotte utseendet av fjellprofilet. Coxcomb er et engelsk ord for snobb.
Sindre Leganger
Sindre Leganger (født 1987) er en norsk journalist og radiodokumentarist fra Hobøl i Østfold. Sammen med Kari Hesthamar og Ellen Wisløff grunnla han produksjonsselskapet Svarttrost i 2018. Gjennom Svarttrost har han vært produsent for dokumentarpodkaster som Dukkemannen for VG, som ble belønnet med SKUP-diplom i 2021, og Quislings koffert for NRK, som ble kåret til «Årets underholdningspodkast» under Nordiske Mediedager i 2022.
Phlomis lychnitis
Phlomis lychnitis er en eviggrønn busk i leppeblomstfamilien.
Den blir opptil 65 cm høy. Bladene er linjeformede, og både stengler og undersiden av bladene er dekket av hvite hår. Hver stengel har fire–åtte kranser som hver har seks–ti gule blomster. Arten vokser i garrigue og på steinete steder på Den iberiske halvøy og i Sør-Frankrike.
Sindre Leganger
Han har tidligere arbeidet i redaksjonen til NRK Radiodokumentaren. I 2014 ble radiodokumentaren hans Det lyser ennå belønnet med Special Commendation i Prix Europa.
Som frilansjournalist laget Sindre Leganger blant annet podkastene Uløst for VG/Rubicon, Skuddet på Toftøy for Aftenposten og Hele historien: Drapet på Benjamin Hermansen for NRK, som alle vant Prix Radio. Han har også laget programmer for Sveriges Radio og BBC. Han har skrevet featurereportasjer, først og fremst for A-magasinet og Dagens Næringslivs magasin D2.
Sindre studerte litteraturvitenskap og italiensk ved Universitetet i Oslo, NTNU og Universitetet i Bologna. Under studiene arbeidet han i studentavisen Under Dusken i Trondheim.
Alta Idrettsforening i 2012
Sesongen 2012 spilte  i Adeccoligaen. Laget endte sist i ligaen med 16.-plass og rykket ned til 2. divisjon fotball for herrer.
Alta 2
Reservelaget til Alta spilte i 2012 i 4. divisjon fotball for herrer. Der endte de på 6.-plass med 24 poeng etter ferdigspilt serie.
Harry Mulisch
Harry Mulisch (født 29. juli 1927, død 30. oktober 2010) var en nederlandsk forfatter. Han blir regnet som en av det 20. århundrets viktigste nederlandske forfattere, og han er mest kjent for boken De ontdekking van de hemel, som kom ut første gang i 1992. Noen sammenligner denne boken med Thomas Mann mesterverk Trolldomsfjellet.
VM i friidrett 2022 – Sleggekast menn
Øvelsen Sleggekast menn i VM i friidrett 2022 ble avholdt på Hayward Field i Eugene, Oregon, USA 15. og 16. juli 2022.
Rekorder
Før mesterskapet var rekordene som følger:
Kvalifisering
Kvalifisering: Utøvere som klarte direktekvalifiseringskravet på 77,50 m (Q) eller minst var blant de 12 beste (q) gikk videre til finalen.
Inulin
Inulin er et polysakkarid. Det er et karbohydrat som mange planter benytter som opplagsnæring i røtter og rotstokker stedet for stivelse. Det blir regnet som et kostfiber siden menneskekroppen ikke evner å ta opp næring fra inulin. Inulin har en svakt søtlig smak.
Stoffet har navn etter planteslekten Inula (alantslekten). Eksempel på matvarer som inneholder inulin er jordskokk og pastinakk.
Jørn Høyset
Jørn Henning Høyset (født 1979) er en norsk tidligere styrkeløfter, som konkurrerte for Florø TIF og Odin SK. Han er tre ganger norgesmester i styrkeløft, og i 2004 vant han kongepokalen for å ha vært NMs beste løfter uavhengig av vektklasse.
== Resultater og meritter i styrkeløft  ==
John Tveiten
John Tveiten (født 15. november 1933, død 23. november 1994) var en norsk bryter.
Han representerte Norge under Sommer-OL 1960, der han ble utslått i andre runde.
Gorm Kunøe
Gorm Kunøe (født 20. april 1948 i Aabenraa i Danmark) er utdannet shippingman fra A.P. Møller – Mærsk i København og MSC. Econ fra CBS i København. Han kom til Norge i 1977 og jobbet ved blant annet Norsk Kjøpmannsinstitutt, Siviløkonomforeningen og Norske Skog før han begynte ved Handelshøyskolen BI. Der jobbet han i over 30 år som amanuensis og førstelektor til 2016 da han sluttet.
Etablerte konsulentselskapet ScanForum AS i 1989. En av initiativtakerne til etablering av fagnettverket DIALOGFORUM, som ble et kompetanseforum for 1-til-1 kommunikasjon og dialogmarkedsføring i Norge. Utviklet de første forskningsbaserte salg og salgsledelseskurs for Handelshøyskolen BI. Utviklet og gjennomførte en rekke større kompetanseutviklingsprogrammer for bla. STATOIL og NEFUS for næringsmeglere i NORGES EIENDOMSMEGLERFORBUND.
Gorm Kunøe er nasjonal fagansvarlig for følgende kurs ved Handelshøyskolen BI, Oslo: ¬	Sales and Sales Management – Master of Science –program ¬	Fordypning/spesialisering i Salgsledelse og personlig salg ¬	Profesjonelt Salg og forhandlinger ¬	Salgsledelse og selgerutvikling ¬	Personlig salg og salgsplanlegging ¬	Personlig salg og forhandlinger ¬	Direkte markedsføring ¬	Interaktiv markedsføring ¬	Relasjonsmarkedsføring ¬	Markedsføring, service, etikk og salg i eiendomsmeglerstudiet
Jenise Spiteri
Jenise Spiteri (født 1992) er en maltesisk snøbrettkjører.
Hun representerte Malta under Vinter-OL 2022 i Beijing, hvor hun ble nummer 21 i halfpipe.
Danaidene
Danaidene (fra gresk danaidai, 'etterkommere fra Danaos') viser til en gruppe på femti najader, eller vannymfer i gresk mytologi. De var alle døtre av kong Danaos av Libya, og forskjellige mødre. De fleste av dem drepte sine ektemenn på bryllupsnatta etter at de hadde giftet seg med fetterne sine i et massebryllup. I ettertid ble danaidene kjent gjennom den straffen de fikk for dette i dødsriket: Å bære vann til et kar som aldri ble fullt.
Historien
Danaos og tvillingbroren hans, Aigyptos, hadde kranglet om farsarven sin. Aigyptos foreslo at de femti sønnene hans skulle gifte seg med de femti danaidene. Danaos ønsket ikke dette – i noen versjoner av historien fryktet han at de ville drepe døtrene hans på bryllupsnatta, eller at en av Aigyptos-sønnene ville drepe ham om han ble svigerfaren deres – og flyktet med dem i det første havgåande skip, et skip med femti årer.
Etter en mellomlanding ved Lindos på Rhodos, der de bygde et tempel til Athene som hadde foreslått flukten, kom de til Argos, der Danaos ble tatt til konge. Men Aigyptos-sønnene kom snart etter, og krevde konene de var blitt lovet. Danaos lot som han gikk med på dette, men ga i stedet døtrene en kniv hver med beskjed om å drepe ektefellen etter at han hadde sovnet på bryllupsnatta.
Aigyptos og sønnene hans fulgte etter dem til Argos, og for å hindre et blodbad gikk Danaos med på ekteskapene. Det ble trukket lodd om hvem av danaidene de skulle gifte seg med. Samtidig ga han alle døtrene en dolk i gave og ba dem drepe ektemannen på bryllupsnatten. Alle døtrene fulgte farens ordre, bortsett fra Hypermnestra, som lot være fordi ektemaken, Lynkevs, respektrete ønsket hennes om å være jomfru. På grunn av sin ulydighet fikk Danaos henne fengslet, men hun ble senere satt fri, ifølge mytene ved hjelp av gudinnen Afrodite. Det overlevende paret la grunnlaget for et kongedynasti i Argos gjennom sønnen Abas. I noen versjoner av historien drepte Lynkevs svigerfaren sin som hevn for drapene på brødrene sine.
Papias (sommerfugl)
Papias er en slekt av sommerfugler som tilhører familien smygere (Hesperiidae).
Danaidene
Historien
I noen av fortellingene er Amomyne (som betyr «uten skyld») nevnt som en annen av danaidene som ikke drepte ektemannen sin. Hun kan ha vært den samme som Hypermnestra, eller forklaringen kan være at hun var blitt gravid med Poseidon og dermed ikke kunne gifta seg. Hun hadde møtt havguden mens hun var ute for å lete etter vann til Argos, og etter at de hadde elsket åpnet treforken til Poseidon en ny kilde som fikk navnet Amymone. Sønnen til Amomyne og Poseidon fikk navnet Nauplios.
De andre danaidene gravla hodene til ektefellene sine ved Lerna, og skal så ha blitt renset for syndene sine av Athene og Hermes. De ble så gift på nytt med vinnere av et veddeløp, et trekk som også er kjent fra historien om Atalante.
Papias (sommerfugl)
Utseende
Små til middelsstore (vingespenn gjerne 20-30 millimeter), brune smygere. Undersiden er gjerne litt lysere farget enn oversiden, for øvrig er de fleste av disse artene helt ensfargede. Artene er regnet som vanskelige å skille fra hverandre.
Danaidene
Historien
I senere versjoner av historien ble danaidene som hadde drept ektemennene sine satt til å bære vann for å fylla et kar med huller som sto i underverdenen (Hades). Dette «danaidekaret» er senere brukt som metafor for en håpløs oppgave.
Danaider i kulturen
I gresk oldtidslitteratur er begrepet «danaer» brukt om folk fra Argos eller om grekere generelt. Dette er blitt tolket som at de er etterkommere av Danaos og danaidene.
Papias (sommerfugl)
Levevis
De aller fleste har larver på gress eller andre enfrøbladete planter.
Utbredelse
Slekten er utbredt i Amerika fra Mexico sørover til Paraguay.
Danaidene
Danaider i kulturen
Et tapt epos, Danais (gr. Δαναΐς) av en gresk oldtidsdikter tok for seg historien om danaidene, og Aiskhylos brukte trolig dette som bakgrunn for sitt verk De bønnfallende («Hiketidene») fra 400-tallet f.Kr.
Danaidene har inspirert vestlig kunst siden renessansen. De er ofte brukt som motiv i fontenekunst, som kvinner som heller vann fra krukker, eller i sorgfylte statuer og maleri. Auguste Rodin utformet en statue som fins i flere utgaver av en fortvilt danaide.
Operaen Les Danaïdes (1784) av Antonio Salieri, basert på en tekst av Ranieri de' Calzabigi, skildrer også myten om danaidene. I romanen The Daughters of Danaus (1894) tok den tidlige feministen Mona Caird opp problemene en kvinne hadde med å forene karriere og ekteskap.
Den norske tekstilkunstneren Frida Hansen benyttet motivet i det monumentale billedteppet Danaidenes kar, som hun gjorde ferdig i 1914. Verket er i privat eie, men ble vist på den store utstillingen ''Frida Hansen. Art Nouveau i full blomst'' på Stavanger kunstmuseum sommeren 2015.
Danaos og danaidene har gitt navn til sommerfuglslekten Danaus og flere arter.
Greske kilder og navnelister
Danaidene er blant annet omtalt av Pausanias, Apollodorus, Hyginus, Herodot og Evripides. De er opplistet med forskjellige navn og ektemaker i de forskjellige kildene.
Teucrium fruticans
Teucrium fruticans er en eviggrønn busk i leppeblomstfamilien.
Den blir opptil 2,5 meter høy med bred vekst og hvitfiltete blader. De blå blomstene sitter parvis. Arten vokser i maquis og garrigue langs middelhavskystene fra Den iberiske halvøy og Nordvest-Afrika østover til Dalmatia. Den blir dyrket som hekkplante.
Danaidene
Greske kilder og navnelister
Etter Apollodorus:
Etter Hyginus (listen er ikke fullstendig overlevert og noen av navnene er ikke lesbare):
Dorthe Ullemose
Dorthe Lynge Ullemose (født 24. september 1964 i Ålborg) er en dansk politiker og pedagog som representerte Dansk Folkeparti i Folketinget samt i Svendborg Byråd.
Lee Na-yoon
Hun representerte Sør-Korea under Vinter-OL 2022 i Beijing, hvor hun ble nummer 20 i halfpipe.
Dorthe Ullemose
Hun ble valgt ved Folketingsvalget 2015 med 2.670 personlige stemmer fra Fyns Storkreds. Hun ble ikke gjenvalgt i 2019.
Bakgrunn
Dorthe Ullemose er datter av Kjeld Jensen, ansatt i det danske flyvåpenet, og salgsassistent Hanne Lynge Jensen. Hun er uddannet sosialpedagog.
Politisk karriere
Ullemose hadde en forholdsvis kort politisk karriere før hun kom på Folketinget. Bare to år før hadde hun meldt seg inn i Dansk Folkeparti. Hun var deretter blitt valgt ved Kommunalvalget 2013 i Svendborg Kommune og mottok nestflest stemmer blandt Dansk Folkepartis kandidater i valgkretsen. Det fikk henne inn i byrådet hvor hun ble formann for Børn- og Unge-udvalget og nestformann i Udvalget for børn og unge.
Før folketingsvalget hadde Ullemose bløffet med å påstå å være yngre enn hun egentlig var, med begrunnelsen at hun ikke ønsket at bli feiret på sin 50 års fødselsdag. Da det ble oppdaget førte det til en del medieinteresse.
Som formann for Børn- og ungeudvalget i Svendborg kommune kritiserte hun offentlig sine egne kollegaer og antydet at de pågrep unge på tilfeldig grunnlag. For denne saken fikk hun tildelt en såkalt nese og Svendborgs borgmester, Lars Erik Hornemann (V), oppfordret Dorthe Ullemose til å forlate sin post som utvalgsformann.
Umiddelbart etter å ha blitt valgt inn på Folketinget kom Dorthe Ullemose med en fargerik fortolkning av strømmen av flyktninger som på daværende tidspunkt var på flukt fra krig og forfølgelse i sine hjemland. På hennes daværende hjemmeside ”Snak Snak”, skrev hun: ”Befolkningene i Midtøsten har helt mistet kamplysten og lar seg som kveg drive opp gjennem Europa.”. I etterkant nektet hun for å ha sammenlignet flyktninger med kveg.
I kjølvannet av terrorangrepet i København 14.-15. februar 2015 foreslo Dorthe Ullemose å øke politiets budsjett med 24,5 milliarder (en økning på 398,8%). Hun kunne imidlertid ikke forklare hvor pengene skulle komme fra.
I forbindelse med en rekke brannstiftinger på asylsentre i Sverige i 2015 uttalte Ullemose: "På et tidspunkt får folk nok. Særlig hvis man ikke blir lyttet til. Og så utfører man handlinger, som man egentlig ikke har lyst til å gjøre. Det er det vi ser med brannene i Sverige for øyeblikket. Man blir desperat på et tidspunkt. Det må man forvente, når man ikke lytter". Uttalelsen fikk kritikk fra Dansk Folkepartis partiledelse. Ifølge partisekretær Poul Lindholm Nielsen mente Dansk Folkeparti: "Det er selvfølgelig ikke å forvente. Noe slikt skal man ikke gå rundt og forvente".
Hun kom igjen i medienes søkelys i desember 2015 da hun la ut en facebookoppdatering om den omdiskuterte finansloven hvor pensjonister ville miste en betydelig del av sin boligytelse. Ullemose skrev "Det har lykkes Dansk Folkeparti at få regjeringen til å trekke lovforslaget om kutt i pensjonistenes boligytelse. Så dermed er det borte og det viste seg at finansdepartementet hadde regnet feil,". Imidlertid var forslaget bare blitt utsatt til begynnelsen av 2016 og Ullemose kunne heller ikke redegjøre for hvor hun hadde opplysningene om en regnefeil i finansdepartementet fra.
I 2018 kom det frem at en falsk Facebook-profil som støttet Dorthe Ullemose, angivelig var opprettet av hennes datter.
Redigering av egen artikkel på Wikipedia
1. november 2016 rapporterte Berlingske Tidende at Dorthe Ullemose hadde redigert i artikkelen om seg selv på dansk Wikipedia hvor hun sammen med en medarbeider i Folketinget bl.a. slettet omtale av bemerkningene i forbindelse med brannstiftingene på de svenske asylsentrene. "Det er fair nok å slette det som stod der, ellers synes jeg, at det bare var negative sitater tatt ut av en sammenheng. Alle kan jo gå inn og skrive noe negativt, hvorfor skal man da ikke kunne gå inn og slette det" uttalte hun til Berlingske.
Misvisende bilder
Dorte Ullemose lagde i 2020 et oppslag om barnebruder, imidlertid viste bildet seg ikke å være en gravid 12-årig pike, men en 9-årig brasiliansk pike med tarmsykdom. . I 2019 la hun ut et bilde av det som skulle skulle forstille barnebruder, men det viste seg å være, palestinske barn sammen med brudgommen, altså brudepiker.
Fjordselva (Gulen)
Fjordselva (også kalt Storelva og Fjordsdalselva) er ei elv i Gulen kommune i Sogn og Fjordane. Den har utspring på sørvesthellingen av Svadfjellet (878 moh) like ved fylkesgrensa til Hordaland. Den renner derfra mot sørvest, deretter vest, og passerer gjennom Askarvatnet og Husevatnet. Fra Husevatnet snur elva mot nord og renner ned i Fjordsdalen, hvor den løper sammen med mange sideelver, hvorav de største er Duelva fra Duvedalen og Kvernhuselva fra Storelivatnet. Elva munner ut ved Instefjord innerst i Risnefjorden. Fjordselva er 12,1 kilometer lang, med et nedbørfelt på 32,56 km². Middelvannføringen ved munningen er 4,35 m³/s.
Europavei 39 går parallelt med elva fra Husevatnet til Risnefjorden.
Fiske
I likhet med andre vassdrag i området ble fiskebestandene i Fjordselva negativt påvirket av sur nedbør på siste halvdel av 1900-tallet, spesielt i de høyereliggende deler av nedbørfeltet. Her ble det på 1970- og 1980-tallet registrert reduserte bestander, og i flere vatn var bestanden av ørret helt utdødd. I lavereliggende deler av vassdraget var forholdene bedre, men også her redusert. Undersøkelser i senere år har imidlertid vist en forbedring av forholdene.
Zoe Kalapos
Zoe Kalapos (født 17. april 1997) er en amerikansk snøbrettkjører.
Hun representerte USA under Vinter-OL 2022 i Beijing, hvor hun ble nummer 17 i halfpipe.
Assault on Wall Street
Assault on Wall Street er en amerikansk thrillerfilm fra 2013 regissert av Uwe Boll. Dominic Purcell har hovedrollen, og spiller en sikkerhetsvakt som sliter med å betale alle regningene sine etter å ha mistet pengene sine etter feilslåtte investeringer under finanskrisen i 2007. Når kona hans begår selvmord, dreper han flere aksjemeglere som arbeider på Wall Street som han gir skylden for finanskrisen.
Sammendrag
Jim Baxford (Dominic Purcell), en tidligere soldat i US Army og sikkerhetsvakt, bor sammen med sin kone, Rosie, i New York City. Rosie er i ferd med å komme seg etter en hjernesvulst som nesten tok livet av henne. Helseforsikringen deres betaler ikke for videre behandling, og Jim har ikke råd til å betale behandlingen hennes. Han prøver å ta ut pensjonen som han opparbeidet ved å tjenestegjøre i militæret, men mye av dette gikk tapt som følge av dårlige investeringer utført av hans finansielle rådgiver. I tillegg bruker han $ 60 000 i advokat-utgifter under et søksmål som følge av de elendige eiendomsinvesteringene utført av den finansielle rådgiveren i banken. Jim låner $ 10 000 av en kollega for å betale en advokat, og han arrangerer et møte med en assisterende statsadvokat for å diskutere disse problemene. Men advokaten sier at han ikke klarer å gjøre noe for å hjelpe ham, og den assisterende statsadvokaten tar seg ikke tid til å møte ham. En kveld går Jim forbi en restaurant hvor den assisterende statsadvokaten har en festlig sammenkomst. Jim venter utenfor til han kommer ut, og de begynner å krangle høylydt, og de havner i et lite håndgemeng. Statsadvokaten havner i veibanen, og blir truffet av en bil.
Fanglomerat
Fanglomerat er et konglomerat eller sedimentær breksje dannet ved forsteining av grus, stein og blokkvifte foran et høydedrag. I Norge er fanglomerat særlig kjent fra devonfeltene på Vestlandet.
Pinakbet
Ordet er kortform av ilokanospråkets pinakebbet, som betyr skrumpet. Retten består av bagoong terong (fiskepasta av fermentert fisk) og grønnsaker, hovedsakelig bittermeloner, auberginer, tomater, okra, bønner og chili.
Retten er kokt slik at mesteparten av fuktigheten er fordampet og ingrediensene er innskrumpet, derav navnet. Det er regionale varianter av retten; noen steder er det for eksempel vanlig også å medta kjøtt fra spegris.
Det serveres ris til retten.
Hangzhou Xiaoshan internasjonale lufthavn
Hangzhou Xiaoshan internasjonale lufthavn (HGH / ZSHC) er den viktigste lufthavn ved Hangzhou, hovedstad for provinsen Zhejiang i Folkerepublikken Kina. Den ligger ved elven Qiantangs søndre bredd i bydistriktet Xiaoshan og er 27 km øst for sentrum i Hangzhou.
Hangzhou er fokusby for Air China, China Southern Airlines og Xiamen Airlines.
Flyplassen ble bygd i etapper. Første fase begynte i juli July 1997, og var avsluttet med åpningen for flytrafikk den 30. desember 2000. Den erstattet den gamle Hangzhou Jianqiao lufthavn. I mars 2004 ble lufthavnen offisielt en internasjonal lufthavn etter at immigrasjons- og tollfasilitetene var klare. En rullebane nr 2 er under bygging.
Oddvar Vargset
Oddvar Vargset (født 6. oktober 1925, død 23. november 1997) var en norsk bryter.
Han representerte Norge under Sommer-OL 1956, der han ble utslått i første runde.
Han vant seks NM-gull og fire NM-sølv i gresk-romersk stil i perioden 1949–1959. Han vant også to NM-gull i fristil.
Skive (mekanikk)
En skive er en plate med hull, vanligvis benyttet for å sikre en sammenføyning gjort med skrue. Oftest er skiver laget av metall, og er runde og flate. Det fins imidlertid skiver i mange utførelser, med ulike form og ulike egenskaper.
Skiver brukes for å fordele belastningen, hindre slitasje, sikre eller låse en sammenføyning. De kan også brukes når et hull har større diameter enn skruens hode.
Skiver kan benyttes for å forhindre galvanisk korrosjon, spesielt ved å isolere stålskruer fra aluminiumflater. Også temperaturoverføring kan reduseres ved hjelp av skiver laget av isolerende materiale. Gummiskiver nyttes noen ganger også i vann- eller gasskraner og koplinger for å hindre lekkasjer.
Fjærende skiver, som sprengskiver, kan sikre sammenføyninger mot svikt ved vibrasjoner og rystelser.
Flower (videospill)
Flower er et videospill utviklet av Thatgamecompany og designet av Jenova Chen og Nicholas Clark. Spillet ble annonsert på Tokyo Game Show i 2007 og var tenkt som en åndelig oppfølger til Thatgamecompanys forrige spill, Flow.
I Flower kontrollerer spilleren vinden som blåser et kronblad gjennom luften. Å fly nær blomster fører til at deres kronblad følger etter spillerens kronblad. Å komme nær andre blomster kan endre spillverdenen: farger kan endre seg eller stillestående vindmøller kan begynne å bevege seg. Spillet har ingen tekst eller dialog; alt i spillet blir fortalt gjennom det visuelle og musikken.
Flower ble designet for å vekke positive følelser i spilleren, istedenfor å være et mer tradisjonelt utfordrende og «morsomt» spill. Designeren Jenova Chen mente at formålet med videospill var følelsene de vekket i spilleren, men at følelsesspekteret de fleste videospill vekket, var begrenset. Utviklerne så på arbeidet som å bidra til å skape et kunstverk og fjernet deler av spillet som ikke vekket de tilsiktede følelsene hos spilleren. Musikken i spillet ble komponert av Vincent Diamante og endrer seg i forhold spillerens handlinger i spillet.
Flower ble en suksess blant kritikerne, noe som overrasket utviklerne. Kritikerne roste musikken og det visuelle uttrykket og kalte spillet for en unik og følelsesrik opplevelse. Spillet fikk prisen for beste uavhengige spill i 2009 ved Spike Video Game Awards og fikk «Casual Game of the Year»-prisen fra Academy of Interactive Arts & Sciences.
Spillmekanikk
Flower er delt opp i seks hovednivåer og et nivå med rulletekst. Hvert nivå er representert av en blomst i en blomsterpotte på en vinduskarm. Når man velger nivå, blir spilleren tatt med til «drømmen» til den aktuelle blomsten. Når man er i et nivå, kontrollerer spilleren vinden som blåser et enkelt kronblad gjennom luften. Endringer i pitchen og rollen på det flyvende kronbladet blir gjort med PlayStation-kontrolleren. Å trykke på en hvilken som helst knapp på kontrolleren får vinden til å blåse mer, hvilket får kronbladet til å bevege seg raskere. Kameraet følger bare bak kronbladet, men noen ganger flytter det på seg for å vise nye mål eller konsekvenser av spillerens handlinger.
Det finnes grupper og linjer med blomster i hvert nivå. Å komme nær disse får blomstene til å blomstre og får et nytt kronblad til å følge etter det bladet spilleren styrer. Når spilleren beveger seg mot visse grupper med blomster, blir det gjort endringer i spillverdenen; blant annet kan nye områder åpnes, tilsynelatende døde områder kan bli forvandlet til grønne gressplener eller vindmøller kan bli aktivert. Disse endringene viser spilleren nye blomster å fly til. Å fly til de ulike «nye» blomstene fører til at en kort runde med musikk blir spilt, samstemt med bakgrunnsmusikken. Selve bakgrunnsmusikken blir endret med spillerens handlinger og selve spillverdenen. Jo flere kronblad spilleren har som følger hovedkronbladet, jo fortere beveger alle bladene seg. Det er ikke mulig for spilleren å tape et nivå eller miste fremgang i spillet. Spillet har ingen fiender eller tidsbegrensning. Å spille gjennom spillet en gang tar rundt en time.
Selv om det ikke er brukt noe dialog eller tekst, med unntak av rulletekstene og små hint i starten av spillet for å fortelle spilleren hvordan man styrer vinden, går spillet gjennom de seks nivåene som en fortelling. Spillerens startsted i hvert nivå ser ut som det er nær sluttstedet i forrige nivå, og gjennom spillet nærmer spilleren seg en by. De første nivåene fokuserer på å gjenopprette livet og fargene i landskapet. Etter å ha aktivert en rekke vindmøller, flyr spilleren over en eng om natten og får mørke daler til å lyse opp ved hjelp av et strømkraftverk. Spilleren drar så til byen. Byen er full av dystre metallbygninger og små buer av elektrisitet; spilleren lyser opp byen i de to siste nivåene og forvandler den til et lystig og hyggelig sted.
Wu Shaotong
Hun representerte Kina under Vinter-OL 2022 i Beijing, hvor hun ble nummer 22 i halfpipe.
Flower (videospill)
Spillmekanikk
Mens spilleren går fremover gjennom nivåene i spillet, blir byen vist gjennom et leilighetsvindu i menyen for valg av nivå, og skjermen blir gradvis mer fargerik. Hvis spilleren finner tre hemmelige blomster på hvert nivå, blir bylandskapet erstattet av en lystig eng med fjell i bakgrunnen. Musikken endres under spillets gang og blir gradvis mer kompleks. Rulletekstnivået spilles også som de vanlige nivåene, men mens spilleren flyr til de ulike blomstene, vises navnene til personene involvert i produksjonen av spillet. Flower inkluderer PlayStation Network trophies, men mesteparten av dem får man ved å slappe av i spillet og å se på utsikten.
Kaylie Buck
Kaylie Buck (født 20. februar 2000) er en canadisk snøbrettkjører.
Dagfin Huseby
Han representerte Norge under Sommer-OL 1952, der han ble utslått i andre runde.
Kaylie Buck
Hun representerte Canada under Vinter-OL 2022 i Beijing, hvor hun ble nummer 21 i paralellstorslalåm.
Dagfin Huseby
Han vant fem NM-gull og to NM-bronse i perioden 1940–1958. Han vant kongepokalen i 1950.
Håkon Olsen
Håkon Olsen (født 22. mars 1927, død 15. september 1992) var en norsk bryter.
Flower (videospill)
Utvikling
Flower ble utviklet som en åndelig oppfølger til Flow, et Adobe Flash-spill fra 2006 lagd av Jenova Chen og Nicholas Clark mens de var studenter ved University of Southern California. Flow ble senere utviklet til et PlayStation 3-spill av Thatgamecompany i 2007 og et PlayStation Portable-spill av SuperVillain Studios i 2008.
Karl Pedersen
Karl Anton Pedersen (født 23. januar 1902, død 7. oktober 1988) var en norsk bryter.
Håkon Olsen
Han representerte Norge under Sommer-OL 1952, der han ble utslått i første runde.
Karl Pedersen
Han representerte Norge under Sommer-OL 1928, der han ble utslått i tredje runde.
Flower (videospill)
Utvikling
Flower var ment å appellere til spillerens følelser og å være et emosjonelt tilfluktssted. Seks til ni personer var med på utviklingen av spillet. Chen, som grunnla Thatgamecompany sammen med Kellee Santiago, var kunstnerisk leder og ansvarlig for utviklingen, mens Clark var hoveddesigner. Chen beskrev spillet som «et interaktivt dikt som utforsket spenningen mellom det urbane og naturen». Han bestemte seg for «natur»-temaet tidlig i utviklingsprosessen. Han har sagt at han forestilte alle PlayStationer som en slags portal i ens stue, som kan lede en hvor som helst. Han tenkte som så at Flower kunne da lede en til et sted som vil omfavne en med natur.
Før de begynte arbeidet på spillet, bestilte de to musikkstykker som de følte ville inspirere og lede spillet i riktig retning. Utviklerne lagde flere prototyper, blant annet en som gikk ut på å dyrke blomster, og konsepter basert på menneskelig bevissthet. Utviklerne bestemte seg til slutt for prototypen med flyvende kronblader i vinden, siden de mente at det best fanget følelsene de ønsket å fremme. De ville at spilleren skulle være i en fredfull tilstand, og fjernet spillelementer som kunne frustrere spilleren, slik som å måtte fange et visst antall kronblader for å komme lenger i spillet. Utviklerne prøvde å unngå hindringer, så spilleren kunne bevege seg fritt i spillverdenen. Det viste seg at de fortsatt trengte noen retningslinjer, hvis ikke ble spillerne forvirret. Derfor fokuserer kameraet klart på blomster som spilleren skal bevege seg mot. Chen har sagt at de mer eller mindre forkastet utviklingsprosessen for spill, men brukte deler av den slik de ønsket, og slik de mente ville fremme riktig opplevelse. Den totale utviklingsperioden var to år, men utviklerne brukte tre fjerdedeler av tiden på å lage prototyper. Etter at de hadde funnet en prototype de var fornøyd med, ble spillet produsert i løpet av seks måneder.
Flower ble annonsert på Tokyo Game Show 24. september 2007, og ble lansert for PlayStation Network 12. februar 2009. Sony Santa Monica tok kontakt med Bluepoint Games for å lage versjoner av spillet for PlayStation 4 og PlayStation Vita, disse versjonene ble gitt ut i november 2013, samtidig som PlayStation 4 ble lansert på markedet. I Japan ble spillet sluppet ut med tittelen «Flowery». En iOS-versjon av spillet ble gitt ut 28. september 2017 av Annapurna Interactive. De ga også ut versjonen til Microsoft Windows 14. februar 2019.
Musikk
Musikken og instrumentene i hvert nivå ble valgt i forhold til spillverdenen og nivåets plassering i spillet. Musikken består av flere lag med akustiske instrumenter, som endrer tone i forhold til spillerens handlinger. Instrumentene inkluderer blant annet piano, strenginstrumenter som klassisk gitar og treblåsere som bassfløyter og fagotter. Antallet instrumenter som blir spilt på varierer med antallet kronblader som spilleren har etter seg. Musikken er ment å minne om naturlige lyder som vinden. Instrumentene skulle også kunne spilles alene, selv om de egentlig kom til å spille i et fullt orkester. Flere ganger i utviklingsprosessen ble Diamante såpass knyttet til et stykke musikk han hadde lagd som trengte å bli gjort om, at han i stedet komponerte et nytt stykke for å erstatte det. Diamante snakket lenge med Sony om å lage et musikkalbum av spillets musikk, og 8. april 2010 ble et album med all musikken fra spillet utgitt på PlayStation Network. Albumet heter Flower: Original Soundtrack from the Video Game, og har åtte spor som tilsammen varer litt under en time og fem minutter.
Mottagelse
Flower ble godt mottatt av kritikerne. Flere anmeldere roste spillet for følelsene det vekket, musikken og det visuelle uttrykket. Spillet hadde blitt lastet ned 708 383 ganger for PS3 6. mars 2009, 23 dager etter spillet ble utgitt ut på PS3. Flower ble gjort tilgjengelig for PlayStation 4 (PS4) via digital nedlasting da spillmaskinen ble lansert, og forble det høyest rangerte spillet for PS4 i de neste åtte månedene. Det var også det bestselgende spillet for PS4 i november da det ble utgitt.
I 2011 ble Flower valgt ut til å være ett av 80 videospill som ble vist i en utstilling kalt «The Art of Video Games» hos Smithsonian American Art Museum om videospillkunst. I 2013 ble spillet med i museets permanente samling. Spillet ble også vist frem i 2015 på samme museum.
Violeta Bulc
Violeta Bulc (født 24. januar 1964 i Ljubljana) er en slovensk forretningskvinne og politiker (Cerars parti). Bulc var Slovenias utviklingsminister uten portefølje og visestatsminister fra 19. september 2014 til 10. oktober samme år. Hun var fra 2014 til 2019 sitt lands EU-kommissær i Juncker-kommisjonen, med ansvar for unionens transportpolitikk.
Flower (videospill)
Anmeldelser
Alice Liang fra 1UP.com roste spillet, og sa blant annet at bevegelsesfriheten får det til å føles avslappende. Hun syntes at spillet ikke nødvendigvis var morsomt, men var mer som en god film, at spillets musikk, visuelle inntrykk og hvordan det ble spilt kom sammen og ga spilleren en fengslende opplevelse. Hun syntes også spillet kunne bli spilt flere ganger, uten å miste sin verdi, hvilket gjorde opp for dets korte lengde. Ryan Clements fra IGN var enig med Liang, og sa at spillet hadde gitt ham mer nytelse og følelser enn noen andre spill han hadde spilt på flere år. Han sa også at han ikke trodde det ville appellere til alle, siden det var unikt, men at alle burde spille spillet i hvert fall én gang. Michael Kontoudis fra PALGN syntes at spillet var en unik opplevelse, at det hadde personlighet og mening og at det heller var et kunstverk enn et spill. Gerard Campbell fra The Press sa på en lignende måte at det var noe mer enn bare et spill, og også en forfriskning i forhold til mer tradisjonelle spill.
Violeta Bulc
Violeta Bulc er slovensk mester i spyd (1979), landslagsspiller for daværende Jugoslavia i basketball (1982), og vinner av California Open i TaeKwanDo (1994).
Flower (videospill)
Anmeldelser
VGs anmeldelse av Flower beskrev spillet som «er mer enn et friskt pust» og «et lite kunstverk i seg selv». Anmeldelsen roste det for å være enkelt å spille og at musikken passet godt med det visuelle. Anmelderen var usikker på om spillet burde ha vært lengre, siden å strekke det ut kunne ødelegge enkelheten i spillet. Gamereactor ga spillet 8 poeng av 10 mulige, og sa at det ikke var noe for de «farts- og skyteglade», men heller noe man kunne sitte å spille for å roe seg ned. Anmeldelsen sa også at spillet falt litt flatt når det kom til dets kunstneriske verdi, siden «[Flower] er kunst laget av programmerere og ikke kunstnere, og banalt til tusen». Anmeldelsen sa også at spillet lyktes godt i å være en alternativ spillopplevelse, og et bra verktøy for å koble av. Spill.nos anmeldelse av spillet ga det terningkast fire og roste det for det visuelle uttrykket, men kommenterte at det manglet elementer som ellers ville ha gjort det til et veldig bra spill. Anmeldelsen sa også at det mest sannsynlig ville bli litt for alternativt for de fleste.
Priser
Flower fikk «Best Independent Game Fueled by Dew»-prisen i 2009 fra Spike Video Game Awards. Det fikk også «Best Indie Game»-prisen fra Playboy i 2009. Spillet ble også nominert til «Outstanding Innovation in Gaming»-prisen, «Outstanding Achievement in Sound Design»-prisen, «Outstanding Achievement in Original Music Composition»-prisen, og «Outstanding Innovation Achievement in Game Direction»-prisen, og vant «Casual Game of the Year»-prisen ved Academy of Interactive Arts and Sciences. Flower ble også nominert til priser for bruk av lyd fra British Academy of Film and Television Arts og vant «Artistic Achievement»-prisen. Spillets lydspor fikk prisen for «Best Original Soundtrack» i 2009 fra G4. Musikken ble også nominert til Game Audio Network Guilds Årets Musikk-pris og vant «Best Interactive Score»-prisen. Spillet ble spilt på Electronic Entertainment Expo i 2008, og fikk flere priser der, blant annet «Best E3 Download Game» fra 1UP.com, «Best Original Game» fra UGO og «Special Achievement for Innovation» fra IGN. I 2012 ble Flower listet på Times' liste over tidenes 100 beste videospill.
Kvitåfossen
Kvitåfossen er en foss i Hægebostad kommune i Agder. Den er en del av elva Kvitåna som kommer fra Fiskelandsvatnet og som etter hvert ender opp i Lygna som renner ut i Lyngdalsfjorden.
Koronitt
Koronitt er en magmatisk bergart med mineralkorn omgitt av koronaer.
I Norge finnes bergarten i de omdannede gabbro-anortosittane ved Bergen og i indre Sogn. Slike bergarter kan være særdeles vakre, med hvit grunnmasse, mørk pyroksen i midten og rød granat i ring rundt, noen ganger adskilte fra grunnmassen. Koronitt er også valgt som fylkesstein for Hordaland.
Liste over fylkesordførere i Troms
Liste over fylkesordførere i Troms fra fylkeskommuneloven trådte i kraft den 1. januar 1964.
Fotnoter
<references group="lower-alpha" />
Platylister
Platylister er en gruppe (slekt) av stumpbiller.
Utseende
Små til middelsstore, avlange og nokså flate, oftest blankt svarte stumpbiller. Kroppen er nokås jevnbred og temmelig flat. Hodet har forholdsvis kraftige, foroverrettede mandibler, middelsstore fasettøyne og korte, klubbeformede antenner. Pronotum har gjerne skarpe lengdefurer på sidene. Dekkvingene er vanligvis noe forkortede (dekker ikke hele bakkroppen), med få men skarpe punktstriper. Beina er korte og kraftige.